Kinesisk kjempesalamander

Kinesisk kjempesalamander (Andrias davidianus) er den største av alle salamandere og kan bli 1,8 m. Den er også verdens største nålevende amfibie, men står i fare for å bli utryddet. Siden 1950 har bestanden minket med 80 prosent. Arten lever i elver og innsjøer i Kina og Taiwan, og bruker lang tid på å bli kjønnsmoden. Den kan bli svært gammel og de eldste eksemplarene av arten som vi vet om har blitt omtrent 80 år, men i fangenskap blir de bare rundt 50 år. I desember 2015 ble det funnet en 200 år gammel levende kjempesalamander i en hule utenfor Chongquin i Kina.NRK: Fant 200 år gammel kjempesalamander i hule (17. desember 2015 Den veide hele 50 kilo og befinner seg nå i et naturreservat.CCTV News: Centuries-old salamander found in Chongqing (17. desember 2015) Kinesisk kjempesalamander regnes til gruppen med 'levende fossiler' og trues nå av forurensning, tap av leveområder og jakt. Kinesere synes den er god å spise og ser på den som en delikatesse. I tillegg er den blitt brukt innen tradisjonell kinesisk medisin.

 Referanser 

 Eksterne lenker 

 Caudata culture
 Salamanders and Newts

Kategori:Salamandere
Kategori:Kinas fauna
Kategori:Kritisk truede arter på IUCNs rødliste
Kategori:Kinas endemiske fauna
Kategori:Dyr formelt beskrevet av Charles Émile Blanchard
Kategori:Amfibier formelt beskrevet i 1771